
Paziņojums par izņemtās mantas
AL - 20994 realizāciju nododot bezmaksas
I. Vispārīgie noteikumi
1. Pamatojoties uz Ministru kabineta 2020. gada 30. jūnija noteikumu Nr. 413 „Noteikumi par rīcību ar administratīvo pārkāpumu lietās izņemto mantu un dokumentiem” 45.3., 58., un 60. punktu Nodrošinājuma valsts aģentūra (turpmāk - aģentūra) izsludina izņemtā suņa (turpmāk – manta), nodošanu bez maksas (turpmāk – realizācija) valsts vai pašvaldību iestādēm, sabiedriskā labuma organizācijām vai sociālajiem uzņēmumiem izlietošanai atbilstoši to uzdevumam.
2. Realizāciju organizē ar aģentūras 2025. gada 20. janvāra rīkojumu Nr. 77 izveidotā pastāvīgā mantas novērtēšanas un realizācijas komisija (turpmāk – komisija).

3. Komisija realizē mantu atbilstoši Pārtikas un veterinārā dienesta Dienvidzemgales pārvaldes amatpersonas 2026. gada 14. septembra lēmumam par rīcību ar izņemto mantu administratīvā pārkāpuma procesā Nr. 30361000523126.
4. Aģentūra veic personas datu apstrādi, lai nodrošinātu realizācijas procesa administrēšanu. Informācija par personas datu apstrādi pieejama Aģentūras tīmekļvietnē https://www.nva.iem.gov.lv/pda, kā arī, sazinoties ar Aģentūras personas datu aizsardzības speciālistu pa tālruni 67829061.
II. Prasības piedāvājumam
5. 
Pieteikumu par mantas saņemšanu bez maksas (turpmāk – piedāvājums) sagatavo saskaņā ar paziņojumam pievienoto paraugu. Piedāvājuma paraugs elektroniskā veidā pieejams Aģentūras tīmekļvietnē https://www.nva.iem.gov.lv/lv/realizejama-manta. 
6. 
Piedāvājums jāaizpilda drukātiem burtiem, tam jābūt skaidri salasāmam, bez labojumiem un dzēsumiem, lai izvairītos no pārpratumiem. Ja piedāvājumā ir izdarīti labojumi, tiem jābūt apstiprinātiem ar personas parakstu, kas ir parakstījusi piedāvājumu.
7. 
Komisijai ir tiesības neizskatīt piedāvājumu, kas ir grūti salasāms vai nekorekti noformēts.

III. Piedāvājumu iesniegšana
8.    Piedāvājumu par paziņojuma 20. punktā norādītās mantas saņemšanu         bez maksas var iesniegt līdz 2026. gada 15. oktobra plkst. 08.00 vienā no šādiem veidiem:
8.1.personīgi Aģentūras telpās Piedrujas ielā 20, Rīgā. Par ierašanās   laiku iespējams iepriekš vienoties pa tālruni 29523575;
8.2.parakstot ar drošu elektronisko parakstu un nosūtot uz elektroniskā pasta adresi mantaspiedavajumi@agentura.iem.gov.lv;

8.3.
ieskenētā veidā nosūtot uz elektroniskā pasta adresi mantaspiedavajumi@agentura.iem.gov.lv.

9. Piedāvājuma iesniedzējs ir atbildīgs par piedāvājuma savlaicīgu iesniegšanu. Pēc noteiktā termiņa beigām iesniegtie piedāvājumi netiek pieņemti.
10. Ja piedāvājums iesniegts ieskenētā veidā saskaņā ar paziņojuma 8.3. apakšpunktu, tā oriģināls jāiesniedz pirms vienošanās par dzīvnieka bezmaksas nodošanu noslēgšanas
11.  Iesniedzot piedāvājumu ir jāņem vērā, ka dzīvnieka veselības stāvoklis ir slikts, un piedāvājumu var iesniegt tikai pretendents, kas atbilst Publiskas personas mantas atsavināšanas likumā un Ministru kabineta 2011. gada 1. februāra noteikumos Nr. 109 “Kārtība, kādā atsavināma publiskas personas manta” noteiktajām prasībām attiecībā uz mantas ieguvēju.
12. 
Tiek izskatīti tikai tādi piedāvājumi, kuru iesniedzējs atbilst šajā paziņojumā noteiktajām prasībām un kuri iesniegti noteiktajā termiņā un kārtībā.
IV. Piedāvājumu atvēršana
13. Realizācijai iesniegtie piedāvājumi tiks izskatīti 2026. gada 15. oktobrī aģentūras komisijas sēdē, Piedrujas ielā 20, 18 kabinetā, Rīgā.
14. Piedāvājumu atvēršanā var piedalīties visi interesenti. Interesentiem dalība jāpiesaka pa tālruni +371 29523575 ne vēlāk kā vienu darba dienu pirms paziņojuma iesniegšanas termiņa beigām.
V. Piedāvājumu izskatīšana
15. Komisija piedāvājumu izskatīšanu un lēmuma pieņemšanu veic slēgtā sanāksmē.
16. Ja uz mantas saņemšanu pretendē vairāki pretendenti, kuri iesnieguši atbilstošus piedāvājumus, tiesības slēgt vienošanos ir pretendentam, kurš piedāvājumu iesniedzis pirmais.
17. Informācija par realizācijas rezultātiem tiks publicēta aģentūras tīmekļvietnē https://www.nva.iem.gov.lv/lv/realizejama-manta.

VI. Informācija par realizējamo mantu
18. 
Realizējamo mantu var apskatīt tās glabāšanas vietā, darba dienās no plkst. 9.00 līdz 16.00, tās glabāšanas vietā, līdz 2026. gada 14. oktobrim. Mantas apskate brīvdienās un svētku dienās netiek nodrošināta. Mantas apskates laiks iepriekš ir jāsaskaņo pa tālruni +371 29389745. 
19. 
Ar informāciju par realizējamo mantu interesenti var iepazīties, iepriekš sazinoties ar aģentūru pa tālruni +371 29523575 vai nosūtot pieprasījumu uz elektroniskā pasta adresi realizacija@agentura.iem.gov.lv.
20. 
Realizācijai ir nodota šāda manta, kuras glabāšanas vieta ir LBTU VMF dzīvnieku patversme, Kr.Helmaņa ielā 8, Jelgavā:
	Kārtas numurs
	Izņemtas mantas nosaukums
	Daudzums
	Nodošanas veids

	1
	Bezšķirnes suns, mikročipa Nr. 944116000151904, tēviņš, nekastrēts, dzimis 27.11.2013.

Sunim konstatēts šāds veselības stāvoklis:

1) labās acs acsābola atrofija, radzene pilnībā apduļķota, necaurredzama, 
2) vājas miesasbūves, sunim grūti piecelties no guļoša stāvokļa, nestabila gaita
3) bez aiztures dabiskas vajadzības nokārto telpās, neskatoties uz pastaigu intensitāti

	1
	Bezmaksas


VII. Komisijas tiesības un pienākumi
21. Komisijas locekļi līdz piedāvājumu izskatīšanas pabeigšanai un lēmuma pieņemšanai par realizācijas rezultātiem nav tiesīgi izpaust informāciju par pretendentu iesniegto piedāvājumu saturu, izņemot informāciju, kuras izpaušanu paredz normatīvie akti..
22. Informāciju par piedāvājumu rezultātiem ne vēlāk kā vienas darbdienas laikā pēc komisijas lēmuma pieņemšanas publicē aģentūras tīmekļvietnē.
VIII. Vienošanas noslēgšanas kārtība
23. 
Atbilstoši komisijas lēmumam aģentūra ne vēlāk kā divu darba dienu laikā pēc rezultātu publicēšanas, sagatavo vienošanos par dzīvnieka bezmaksas nodošanu.  
24. 
Informāciju par Vienošanas noslēgšanu var saņemt, sazinoties ar aģentūras Administratīvās pārvaldes Tiesiskā atbalsta nodaļas juristu pa tālruni 26573951.
25. 
Vienošanās noslēgšana tiks noslēgta klātienē aģentūrā Rīgā, Piedrujas ielā 20 vai elektroniski, parakstot vienošanos ar drošu elektronisku parakstu.
26. 
Iesniedzējs, kurš iegūs tiesības noslēgt vienošanos, uz piedāvājumā norādīto elektroniskā pasta adresi saņems paziņojumu par šo tiesību iegūšanu. 

27. 
Vienošanās noslēgšanai iesniedzami šādi dokumenti:

27.1. pilnvara un personu apliecinošs dokuments (ja iesniedzējs pārstāv juridisku personu);
27.2. piedāvājuma oriģināls, ja piedāvājums tika sūtīts skenētā veidā.
28. 
Iesniedzējs, kurš ieguvis tiesības noslēgt vienošanos, vienošanos noslēdz ne vēlāk kā trešajā darba dienā pēc informācijas saņemšanas par vienošanās sagatavošanu vai pēc vienošanās saņemšanas parakstīšanai ar drošu elektronisko parakstu.
29. Pretendents, kurš nenodrošinās vienošanās noslēgšanu šo noteikumu 28. punktā noteiktajā termiņā, zaudēs tiesības noslēgt vienošanos.
30. Noslēdzot vienošanos, iesniedzējs kurš ieguvis tiesības noslēgt vienošanos noteiktajā termiņā nodrošina mantas pārņemšanu tās glabāšanas vietā.
31. Ja iesniedzējs noteiktajā termiņā nenodrošina mantas pārņemšanu, tas zaudē tiesības saņemt attiecīgo mantu bez atlīdzības, un aģentūra ir tiesīga piedāvāt mantu nākamajam pretendentam atbilstoši komisijas lēmumam un noteiktajai pretendentu secībai.
